18 Maart

18 Maart is die 77ste dag van die jaar in die Gregoriaanse kalender (78ste in skrikkeljare). Daar volg nog 288 dae.

Gebeure 
 417 – Pous Zosimus volg Pous Innocentius I op.
 731 – Pous Gregorius III volg Pous Gregorius II op.
 1123 – Pous Callixtus II hou die Eerste Lateraanse Konsilie.
 1226 – Pous Honorius III verklaar William, aartsbiskop van York heilig.
 1229 – Sesde Kruistog: Heilige Romeinse Keiser Frederick II verklaar homself tot Koning van Jerusalem.
 1310 – Jacques Duèze (later Pous Johannes XXII) word biskop van Avignon.
 1438 – Albert II van Habsburg word Koning van die Romeine in die Heilige Romeinse Ryk.
 1513 – Giovanni Maria Ciocchi del Monte (later Pous Julius III) word aartsbiskop van Siponte Manfredonia.
 1686 – Vincenzo Maria Orsini, (Later Pous Benedictus XIII) word Metropolitaanse aartsbiskop van Benevento (Italië).
 1715 – Vincenzo Maria Orsini, (Later Pous Benedictus XIII) word kardinaal-biskop van Porto e Santa Rufina.
 1751 – Pous Benedictus XIV publiseer Providas Romanorum teen Vrymesselary.
 1839 – Die Eerste Opiumoorlog breek uit.
 1921 – Die Pools-Sowjetoorlog, wat die grens tussen die Tweede Poolse Republiek en Sowjet Rusland bepaal, kom formeel tot ’n einde met die ondertekening van die Vrede van Riga.
 1921 –  Die Kronstadt-rebellie word deur die Rooi Leër onderdruk.
 1922 – Mahatma Gandhi word gevonnis tot ses jaar tronkstraf vir burgerlikeongehoorsaamheid.
 1965 – Ruimtevaarder Aleksei Leonof trek ’n ruimtepak aan en verlaat die Voskhod 2 ruimtetuig om die eerste persoon te word om in die ruimte te loop
 1976 – Die Suid-Afrikaanse Vloot neem sy eerste duikboot, die SAS Maria van Riebeeck, in gebruik.
 1980 – Tropiese sikloon Kolia, suid van Madagaskar, veroorsaak buitengewone deinings langs die Natalse kus. Golwe so hoog as 5 meter stort oor die seewalle van Laer Marine Parade in Durban en rig groot skade aan.
 1988 – Die Hugenotetonnel op die N1-hoofweg tussen die Paarl en Worcester (Wes-Kaap, Suid-Afrika) word amptelik geopen.

Geboortes 

 1496 – Maria Tudor, koningin van Frankryk († 1533).
 1733 – Friedrich Nicolai, Duitse skrywer en uitgewer († 1811).
 1834 – Marie Koopmans-de Wet, kampvegter vir Afrikanerregte, kultuurleidster en beskermvrou van die kunste († 1906).
 1837 – Grover Cleveland, die 22ste en 24ste President van die Verenigde State († 1908).
 1837 – Richard Maurice Bucke, Kanadese psigiater († 1902).
 1858 – Rudolf Diesel, Duitse ingenieur en uitvinder († 1913).
 1869 – Neville Chamberlain, Britse politikus († 1940).
 1914 – Anna Scheepers, ’n Suid-Afrikaanse vakbondleier († 1999)
 1926 – Peter Graves, Amerikaanse akteur en regisseur (†  2010).
 1928 – Fidel Ramos, Filippynse president (1992 - 1998).
 1931 – Jürgen Schadeberg, Duitsgebore Suid-Afrikaanse fotograaf en kunstenaar († 2020).
 1932 – John Updike, Amerikaanse skrywer († 2009).
 1936 – Frederik Willem de Klerk, Suid-Afrikaanse politikus (Nasionale Party) en laaste blanke staatspresident († 2021).
 1945 – Susan Tyrrell, Amerikaanse aktrise († 2012).
 1947 – Stevo Crvenkovski, diplomaat van die Republiek van Masedonië († 2004).
 1950 – Brad Dourif, Amerikaanse akteur.
 1959 – Luc Besson, Franse filmregisseur en scenarioskrywer.
 1965 – Alan Winde, Premier van die Wes-Kaap.
 1970 – Suzan Anbeh, Duitse aktrise.
 1972 – Dane Cook, Amerikaanse akteur en komediant.
 1979 – Adam Levine, Amerikaanse sanger.
 1982 – Timo Glock, Duitse F1- en motorrenjaer.
 1993 –  Urassaya Sperbund, Thai-Noorweegse aktrise.
 1997 – Rieko Ioane, Nieu-Seelandse rugbyspeler.
 1997 – Ciara Bravo, Amerikaanse aktrise en sangeres.

Sterftes 
 978 – Eduard die Martelaar, koning van die Angel-Saksiese Koninkryk Wessex in Engeland (* 962).
 1227 – Pous Honorius III, 177ste pous van die Rooms-Katolieke Kerk (* 1148).
 1584 – Iwan die Verskriklike, tsaar van Rusland (* 1530).
 1768 – Laurence Sterne, Iersgebore Engelstalige romansier, en 'n Anglikaanse predikant (* 1713)
 1928 – Paul van Ostaijen, Vlaamse digter (* 1896).
 1856 – Sir Henry Pottinger, Britse goewerneur van die Kaap die Goeie Hoop (* 1789).
 1949 – Billy Millar, Suid-Afrika se elfde Springbokkaptein (* 1883).
 1980 – Erich Fromm, Duits-Amerikaanse sielkundige (* 1900).
 2007 – Bob Woolmer, Engelse krieketspeler en -afrigter (* 1948).
 2009 – Moultrie Patten, Amerikaanse akteur (* 1919).
 2009 – Natasha Richardson, Brits-Amerikaanse aktrise (* 1963).
 2016 – Guido Westerwelle, Duitse politikus (* 1961).
 2020 – Alfred Worden, Amerikaanse ruimtevaarder en ingenieur (* 1932).

Vakansie-, vierings- en waarnemingsdae 
 Vlagdag in Aruba (1976)

Maart